Jeff Beck
Store norske leksikon,Kunst og estetikk,Musikk,Populærmusikk,Pop og rock,Internasjonal pop og rock
Jeff Beck var en britisk gitarist og komponist. Han regnes som en av rockens og jazzrockens mest innflytelsesrike gitarister.
Beck var gitarist i rockegruppa The Yardbirds i 1965–1966. I 1967 dannet han Jeff Beck Group, der blant andre sangeren Rod Stewart og bassisten Ron Wood var med. De hadde en viss suksess med albumene Truth (1968) og Beck-Ola (1969), og de akkompagnerte Donovan på hans 1969-hit Goo Goo Barabajagal (Love Is Hot). Gruppa gikk i oppløsning etter Rough And Ready (1971) og Jeff Beck Group (1972). Siden var Jeff Beck aktiv i diverse sammenhenger. Som medlem av trioen Beck, Bogert & Appice lagde han et album i 1973.Blant hans beste soloalbum er den jazzrock-influerte debuten Blow By Blow (1975) og Wired (1976), som begge solgte bra i USA, samt Flash (1985), You Had It Coming (2001) og Jeff (2003). Jeff Beck har hatt én stor solohit (i både 1967 og 1972), Hi-Ho Silver Lining, hvor han motvillig sang selv. I 2009 ble han innvalgt i Rock And Roll Hall of Fame. Les mer i Store norske leksikon rock jazzrock musikk Eksterne lenker Jeff Beck